రాజ్గిర్ : టిబెట్ ఆధ్యాత్మిక గురువు దలైలామా తనను తాను 'భరతమాత ముద్దుబిడ్డ'గా అభివర్ణించుకున్నారు. భారతదేశాన్ని లౌకకివాద దేశమని ప్రశంసించారు. బీహార్లోని నలందా జిల్లాలో బుద్ధిజంపై జరిగిన అంతర్జాతీయ సెమెనార్ను ప్రారంభించిన దలైలామా అనంతరం తన ప్రసంగంలో భారతదేశంపై అభినందనల జల్లులు కురిపించారు. 'నేను 58 ఏళ్లుగా ఇండియాలో జీవిస్తున్నాను. అందువల్ల నేను ఇండియా బిడ్డనే' అని ఆయన గర్వంగా చాటారు. లౌకికవాదం విషయానికి వస్తే ఇండియాలాంటి లాంటి లౌకిక దేశం లేనే లేదన్నారు. టిబెట్లో ఉన్నప్పుడు తన ఆలోచనలు అంత విశాలంగా ఉండేవి కావని, తన మాతృభూమి వదిలి భారత్కు వచ్చిన తర్వాత టిబెట్ పట్ల, ప్రపంచం పట్ల తన ఆలోచనలు ఎంతో విశాలమయ్యాయని అన్నారు. చక్కటి విద్య వల్ల సాటి మానవుల పట్ల సహనం, ఔదార్యం, క్షమాభావం పెరుగుతాయని దలైలామా అన్నారు. అయితే ఇవాల్టి విద్యావ్యవస్థ ఒక వినియోగదారునిగా మాత్రమే మనను మారుస్తోందని, సంప్రదాయ విద్య మేలు చేస్తుందని ఆయన హితవు పలికారు. నలందా యూనివర్శిటికీ ప్రపంచ వ్యాప్తంగా ఎంతో పేరుందని ప్రశంసించారు. కాగా, ఈనెల 19న జరిగే సెమినార్లో రాష్ట్రపతి ప్రణబ్ ముఖర్జీ పాల్గోనున్నారు.
rajgir : tibet aadhyaatmika guruvu dalailama tananu taanu 'bharatamaata muddubidda'gaa abhivarninchukunnaaru. bhaaratadesaanni loukakivaada deshamani prasamsinchaaru. beehaarloni nalanda jillaalo buddhijampai jarigina antarjaatiiya semenarnu praarambhinchina dalailama anantaram tana prasangamlo bharatadesampai abhinandanala jallulu kuripinchaaru. 'nenu 58 ellugaa indialo jeevistunnaanu. anduvalla nenu india biddane' ani aayana garvamgaa chaataaru. loukikavaadam vishayaaniki vaste indialanti lanti loukika desham lene ledannaru. tibetlo unnappudu tana aalochanalu anta visaalamgaa undevi kaavani, tana maatrubhoomi vadili bhaaratku vachina tarvaata tibet patla, prapancham patla tana aalochanalu entho visaalamayyaayani annaru. chakkati vidya valla saati maanavula patla sahanam, audaaryam, kshamaabhaavam perugutaayani dalailama annaru. ayithe ivalti vidyaavyavastha oka viniyogadaarunigaa matrame mananu maarustondani, sampradaaya vidya melu chestundani aayana hitavu palikaaru. nalanda universitiki prapancha vyaaptamgaa entho perundani prasamsinchaaru. kaga, eenela 19na jarige seminarlo rashtrapati pranab mukharji paalgonunnaaru.